AQSh milliy xavfsizlik agentligi 29 noyabr kuni amerikaliklarning telefon kommunikatsiyalari ma’lumotlarini to‘plash dasturini to‘xtatadi. Bu haqda Oq Uy qoshidagi Milliy xavfsizlik kengashi vakili Ned Prays ma’lumot berdi. Uning ta’kidlashicha, oxirgi 5 yil davomida dastur doirasida to‘plangan ma’lumotlar 2016 yil 29 fevraliga qadar saqlanadi. Chet el razvedkalari faoliyatini kuzatish bo‘yicha AQShning maxsus sudi qarori chiqishi bilan barcha ma’lumotlar yo‘q qilinadi.